OpenLLM-France/wikimedia huggingface dataset:
# Nova Aliança (Bíblia)

La Nova Aliança (Hebreu ברית חדשה berīt khadashah (?·pàg.) pronunciació hebrea:; Grec koiné διαθήκη καινή diathḗkē kainḗ pronunciació grega:) és una interpretació bíblica original derivada d'una frase continguda al Llibre de Jeremies (Jer 31:31-34), a la Bíblia hebrea (o l'Antic Testament de la Bíblia cristiana).
En general, els cristians creuen que la Nova Aliança promesa es va instituir a l'Últim Sopar com a part de l'Eucaristia; així en l'Evangeli de Lluc diu "Aquesta copa és la nova aliança segellada amb la meva sang, vessada per vosaltres.". que, en l'Evangeli de Joan, inclou el Nou manament. Basat en el passatge bíblic que diu que, "En efecte, perquè un testament entri en vigor, ha de constar la mort del testador; un testament sols és efectiu si el testador ha mort, ja que, mentre viu, el testament no val.", Els protestants tendeixen a creure que la Nova Aliança només va entrar en vigor amb la mort de Jesús. El comentari a la New American Bible (Nova Bíblia Americana) de la Catòlica Romana també afirma que Crist és el "testador, la mort del qual posa en vigor la seva voluntat". Així, els cristians creuen que Jesús és el mediador de la Nova Aliança, i també creuen que la sang de Crist, que es va vessar durant la seva crucifixió, és l'únic sacrifici de sang requerit pel pacte.
Hi ha diverses escatologies cristianes que defineixen encara més la Nova Aliança. Per exemple, l'escatologia inaugurada defineix i descriu la Nova Aliança com una relació contínua entre els creients cristians i Déu que estarà en plena fructificació després de la Segona vinguda de Crist; és a dir, no només estarà en plena fructificació en els cors creients, sinó que també ho farà en el món que vindrà.

## Referències

* ↑ Lluc 22:20
* ↑ «Why Are The Two Divisions Of The Bible Called The Old And New Testament ?». Arxivat de l'original el 2018-08-03. [Consulta: 11 desembre 2018].
* ↑ «Hebrews 9:16-17 KJV». Biblegateway.com. [Consulta: 29 gener 2017].
* ↑ «Hebrews 9:16». Online Parallel Bible Project. [Consulta: 29 gener 2017].
* ↑ «Verse-by-Verse Bible Commentary Hebrews 9:16». StudyLight.org. [Consulta: 29 gener 2017].
* ↑ «New Testament Letters Hebrews Chapter 9». Libreria Editrice Vaticana. [Consulta: 29 gener 2017].
# AlexNet

AlexNet és el nom d'una arquitectura de xarxa neuronal convolucional (CNN), dissenyada per Alex Krizhevsky en col·laboració amb Ilya Sutskever i Geoffrey Hinton.
AlexNet va competir al repte de reconeixement visual a gran escala ImageNet el 30 de setembre de 2012. La xarxa va aconseguir un error del 15,3% en el top 5, més de 10,8 punts percentuals inferior al del segon classificat. El resultat principal del document original va ser que la profunditat del model era essencial per al seu alt rendiment, que era computacionalment costós, però que es feia factible gràcies a la utilització d'unitats de processament gràfic (GPU) durant l'entrenament.
AlexNet contenia vuit capes; les cinc primeres eren capes convolucionals, algunes d'elles seguides per capes d'agrupació màxima, i les tres darreres eren capes completament connectades. Va utilitzar la funció d'activació ReLU no saturant, que va mostrar un rendiment d'entrenament millorat sobre tanh i sigmoide.

## Referències

* ↑ Gershgorn, Dave. «The data that transformed AI research—and possibly the world». Quartz.
* ↑ Krizhevsky, Alex; Sutskever, Ilya; Hinton, Geoffrey E. Communications of the ACM, 60, 6, 24-05-2017, pàg. 84–90. DOI: 10.1145/3065386. ISSN: 0001-0782 [Consulta: free].
* ↑ «ImageNet Large Scale Visual Recognition Competition 2012 (ILSVRC2012)». image-net.org.
* ↑ Krizhevsky, Alex; Sutskever, Ilya; Hinton, Geoffrey E. Communications of the ACM, 60, 6, 24-05-2017, pàg. 84–90. DOI: 10.1145/3065386. ISSN: 0001-0782 [Consulta: free].
* 1 2 Krizhevsky, Alex; Sutskever, Ilya; Hinton, Geoffrey E. Communications of the ACM, 60, 6, 24-05-2017, pàg. 84–90. DOI: 10.1145/3065386. ISSN: 0001-0782 [Consulta: free].

## Vegeu també

* LeNet
# Hugo Fernández Faingold

Hugo Fernández Faingold (Montevideo, 3 de març de 1947) és un polític uruguaià, que va ser vicepresident del seu país entre 1998 i 2000.

## Biografia

Va néixer a Montevideo, i va cursar estudis al país i a l'exterior. Fill del professor Hugo Fernández Artucio i de Julia Faingold.
Pertanyent al Partit Colorado, el 1985 va ser designat pel president Julio María Sanguinetti Coirolo ministre de Treball, càrrec que va ocupar durant quatre anys, fins a 1989.
Aquell any, quan Jorge Batlle Ibáñez va derrotar en les eleccions internes de la Llista 15 a Enrique Tarigo Vázquez, vicepresident i delfí polític de Sanguinetti, Fernández Faingold va presentar la seva pròpia candidatura presidencial, alineada amb el president sortint, obtenint una votació molt reduïda en l'elecció celebrada el 26 de novembre de 1989.
El 1994 va ser elegit senador pel Fòrum Batllista, encapçalant la llista al Senat de l'esmentat sector. Va exercir aquest càrrec fins a l'any 1998, quan va haver d'assumir la Vicepresidència de la República després de la mort del seu titular Hugo Batalla Parentini, esdevingut l'octubre d'aquell any.
En aquest mateix 1998, va competir en una elecció interna del Fòrum Batllista per elegir el precandidat presidencial del sector per a les internes d'abril de 1999, i va ser derrotat per Luis Hierro López.
El 1999 va resultar electe senador, però va renunciar a la banca el 2000, després d'ocupar-la durant poques setmanes, per assumir com a ambaixador uruguaià als Estats Units, càrrec que va ocupar fins a l'any 2005.
# Ronaldo (desambiguació)

Ronaldo és el nom dels següents personatges:
* Cristiano Ronaldo dos Santos Aveiro més conegut com a Cristiano Ronaldo, futbolista portuguès.
* Ronaldo Aparecido Rodrigues més conegut com a Naldo (1982), futbolista brasiler.
* Ronaldo de Assis Moreira més conegut com a Ronaldinho (Porto Alegre, Brasil, 1980), futbolista brasiler.
* Ronaldo Luis Nazário de Lima més conegut com a Ronaldo, futbolista hispano brasiler.
# Rovell

«Rovell» té aquests significats:
* Rovell (òxid), substància de color marró vermellós formada quan els compostos de ferro es corroeixen en presència d'oxigen i aigua.
* Rovell d'ou, part interna dels ous.
* Uredinals, classe de fongs anomenats rovells per les lesions característiques que causen sobre les fulles d'algunes plantes
* Rovell de l'Ou, taverna de Barcelona que estava en funcionament a finals del s. XIX i primers del s. XX.
* Racó del Rovell, cap de vall petit i tancat de Monistrol de Calders, Bages.
Viccionari
# Nemo

«Nemo» té aquests significats:
* Capità Nemo, personatge de Jules Verne que apareix a Vint mil llegües de viatge submarí i L'illa misteriosa.
* Nemo Mettler, cantant conegut, simplement, com a Nemo.
* Nemo, personatge de la pel·lícula Buscant en Nemo de 2003.
* Little Nemo in Slumberland, còmic estatunidenc de Winsor McCay publicat entre 1905 i 1911.
* Nemo, grup espanyol de música nòrdica i celta.
* Buscant en Nemo, pel·lícula d'animació de Disney / Pixar de 2003.
* «Nemo», cançó del grup finlandès Nightwish.
* Punt Nemo: punt més allunyat de terra en l'oceà Pacífic.
* Nemo, pel·lícula de 1984 dirigida per Arnaud Sélignac.
# Belle (Missouri)

Belle és una població dels Estats Units a l'estat de Missouri. Segons el cens del 2000 tenia 1.344 habitants.

## Demografia

Segons el cens del 2000, Belle tenia 1.344 habitants, 595 habitatges, i 357 famílies. La densitat de població era de 408,6 habitants per km².
Dels 595 habitatges en un 29,9% hi vivien nens de menys de 18 anys, en un 41,3% hi vivien parelles casades, en un 13,6% dones solteres, i en un 40% no eren unitats familiars. En el 36% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,83.
Per edats la població es repartia de la següent manera: un 26% tenia menys de 18 anys, un 10,2% entre 18 i 24, un 24,9% entre 25 i 44, un 20,2% de 45 a 60 i un 18,8% 65 anys o més.
L'edat mediana era de 36 anys. Per cada 100 dones de 18 o més anys hi havia 74,6 homes.
La renda mediana per habitatge era de 24.091 $ i la renda mediana per família de 35.982 $. Els homes tenien una renda mediana de 27.917 $ mentre que les dones 17.857 $. La renda per capita de la població era de 17.785 $. Entorn del 14,7% de les famílies i el 19,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Belle». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Riu de Marimanya

El Riu de Marimanya, en occità Arriu de Marimanha, és un barranc que discorre pràcticament sempre a cavall del terme municipal de Naut Aran (Vall d'Aran, Occitània, dins dels antics termes de Gessa i Tredòs) i d'Alt Àneu, (Pallars Sobirà), dins de l'antic terme d'Isil.
Neix a dins de la Vall d'Aran, als Lacs de Marimanha, des d'on gira breument cap al nord-est, i de seguida esdevé limítrof de la manera esmentada més amunt. S'adreça cap al nord-est i nord, deixant a llevant les Pales de Marimanya, més endavant deixa a ponent les Raspes de Marimanha i a llevant el Bosc de Marimanya, i passa per sota el Pont de Marimanya, just al nord del qual s'aboca en la Noguera Pallaresa.

## Enllaços externs

* El Riu de Marimanya en el seu entorn, a l'Institut Cartogràfic de Catalunya
# Roque Cinchado

El Roque Cinchado pertany al grup de los Roques de García i forma part del Parc Nacional del Teide a l'illa de Tenerife declarat el 28 de juny de l'any2007 per la UNESCO Patrimoni de la Humanitat.
El circ està parcialment ocupat per l'estratovolcà Teide-Pico Viejo i completat pels materials que ha emès a les seves diferents erupcions. Tota la composició dels Roques de García la formen unes roques amb formes capricioses, però la forma més estranya correspon al Roque, amb la base molt més fina degut a l'erosió que l'afecta més que en el seu cim.

## Referències

* ↑ Pàgina web oficial de la UNESCO (anglès)
* ↑ DDAA (2004). Islas Canarias, Aguilar. ISBN 84-03-50195-1
# Al Butnan

El districte d'Al Butnam (àrab: شعبية البطنان, xaʿbiyyat al-Buṭnān) és un dels vint-i-dos districtes o xabiyyes en què, des de l'any 2007, se subdivideix políticament Líbia. La seva capital és la ciutat de Tobruk.

## Geografia

Al nord, és banyat pel Mar Mediterrani. A l'est comparteix frontera internacional amb la República Àrab d'Egipte. Dins de Líbia limita amb els districtes de Darna al nord-oest i d'Al Wahat a l'oest i al sud.

## Població i territori

Té 83.860 km² de superfície territorial. Dins d'Al Butnam resideix una població de 144.527 persones (cens de l'any 2006). La densitat poblacional és d'1,72 habitants per cada quilòmetre quadrat del Districte d'Al Butnam.

## Referències

* «Districts of libya». statoids.com. Consultat el 2 de març de 2011.
# Novell NetWare

Novell Netware és un sistema operatiu de xarxa, una de les plataformes de servei per oferir accés a la xarxa i els recursos d'informació, sobretot pel que fa a servidors d'arxius. La retirada en 1995 de Ray Noorda, i la manca de màrqueting de Novell van fer que el producte perdés mercat, encara que no vigència pel que s'ha anunciat suport sobre aquest sistema operatiu fins a l'any 2015.
Netware va ser impulsat per Novell sota la presidència (1983 a 1995) de Ray Noorda, qui va morir a l'octubre de 2006, i era considerat com un dels primers executius de l'alta tecnologia que es va enfrontar amb èxit al domini de Microsoft en les computadores de sobretaula. Sota la seva direcció, Novell va créixer de 17 a 12. 000 empleats i es va convertir en una de les companyies tecnològiques més importants que van aparèixer en la dècada de 1980.
Ray Noorda, "Va ajudar a l'extensió de la computadora personal construint Netware, un reeixit sistema per compartir arxius, que ara és el model de les xarxes d'àrea local", va assenyalar el president de Dell, Michael Dell.
A més del servidor de xarxa pròpiament dit, es van comercialitzar productes addicionals: Netware for SAA (Connectivitat amb MainFrames), Netware Connect (Connexió de clients via mòdem), MPR MultiProtocol Router (Interconnexió de xarxes), etc.

## Vegeu també

* CIFS

## Enllaços externs

* NetWare home page Arxivat 2008-05-15 a Wayback Machine.
# Al Pease

Victor "Al" Pease (Darlington, Anglaterra, 15 d'octubre de 1921 - Sevierville, 4 de maig de 2014) va ser un pilot de curses automobilístiques canadenc d'origen anglès, que va arribar a disputar curses de Fórmula 1.

## A la F1

Al Pease va debutar a la vuitena cursa de la temporada 1967 (la divuitena temporada de la història) del campionat del món de la Fórmula 1, disputant el 27 d'agost del 1967 el GP del Canadà al circuit de Mosport Park.
Va participar en un total de tres curses puntuables pel campionat de la F1, disputades en tres temporades consecutives (1967-1969), no finalitzant cap cursa i no va assolir cap punt pel campionat del món de pilots. Té la trista distinció de ser l'únic competidor en ser desqualificat d'una cursa del Campionat del Món, en el GP del Canadà de 1969, per ser massa lent.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Posició | Punts |
| 1967 | Castrol Oils Ltd. | Eagle | Climax | SUD | MON | HOL | BEL | FRA | GBR | ALE | CAN NC | ITA | USA | MEX | | - | 0 |
| 1968 | Castrol Oils Ltd. | Eagle | Climax | SUD | ESP | MON | HOL | BEL | FRA | GBR | ALE | ITA | CAN NVS | USA | MEX | - | 0 |
| 1969 | John Maryon | Eagle | Climax | SUD | ESP | MON | HOL | FRA | GBR | ALE | ITA | CAN DSQ | USA | MEX | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 3 | 0 | 0 | 0 | 0 | 0 |

## Referències

* ↑ «Racing: Hamlin wins, no Toronto Supercross, Al Pease dies» (en anglès), 04-05-2014. [Consulta: 5 maig 2014].
* ↑ «Drivers who failed to make the grade» (en anglès). ESPN, 05-02-2010. [Consulta: 5 maig 2014].
# Santi Surós i Forns

Santi Surós i Forns (Barcelona, 1909 - Barcelona, 1982) fou un pintor català, i un dels principals impulsors del Saló de Maig. Va compaginar els seus estudis de pintura a la Llotja amb estudis formals de magisteri, medicina i filosofia. Va obtenir una beca del Cercle Maillol per formar-se a París. Formà part del Grup Lais. Els seus treballs contenen una forta densitat de color. Va exposar per tot Espanya i per diversos països d'Europa i Amèrica. Hi ha obra seva conservada a museus com la Biblioteca Museu Víctor Balaguer, el Museu Abelló de Mollet del Vallès, la Frick Collection, el Museu d'Art Modern de París, Berna i el Museu d'Art Contemporani de Madrid.

## Premis i reconeixements

* 1950 - Menció de Paisatge i Llavaneres, Barcelona, 1950.
* 1955 - premi de dibuix en l'exposició El Arte y el Deporte
* 1957 - Primer premi de pintura al IV Saló de Jazz de Barcelona

## Referències

* ↑ Gabriel Ureña. Las vanguardias artísticas en la postguerra española, 1940-1959. Ediciones AKAL, 1982, p. 83–. ISBN 978-84-7090-120-1.
* ↑ «Santi Surós i Forns». Gran Enciclopèdia Catalana. Barcelona: Grup Enciclopèdia Catalana.
* ↑ «Surós Forns, Santí (or Santiago, or Santino)». Frick Collection. [Consulta: 14 desembre 2013].
* 1 2 Biblioteca Digital de l'Ateneo de Madrid
# Història de la premsa catalana

Història de la premsa catalana és un llibre en dos volums que recull les publicacions en llengua catalana entre el 1640 i el 1965. Fou escrit per Joan Torrent i Martínez i Rafael Tasis i Marca i publicat el 1966.
L'interès dels estudiosos per les publicacions en català havia començat sobretot la dècada del 1930 amb els treballs de Givanel, Lluís Bertran i Pijoan, Josep Maria Miquel i Vergés i el mateix Joan Torrent. La guerra havia suposat una interrupció i l'obra pretenia recopilar la feina feta i ordenar-la de manera sistemàtica per facilitar-ne la consulta tant pels erudits com pel públic general. Esdevingué una guia imprescindible per als estudiosos del tema durant molts anys i es convertí en un títol de referència conegut també com el Tasis i Torrent.
L'escriptor Tasis i el col·leccionista de premsa catalana Torrent van rebre l'encàrrec el 1965 de mans del peixater i editor Joan Agut i van enllestir el llibre en dos anys. L'obra va sorprendre positivament i es van homenatjar als autors amb un sopar multitudinari.

## Referències

* ↑ «Història de la premsa catalana». Gran Enciclopèdia Catalana. Barcelona: Grup Enciclopèdia Catalana.
* ↑ Seminari Rafael Tasis (1r : 2016 : Barcelona, Catalunya). Rafael Tasis (1906-1966), cinquanta anys després: Edició a cura de Montserrat Bacardí, Francesc Foguet i Àlex Martín. Institut d'Estudis Catalans, 15 desembre 2016, p. 149–. ISBN 978-84-9965-338-9.
* ↑ Seminari Rafael Tasis, pàg 17
# Riu de Farfanya

El riu de Farfanya és un riu de la Depressió central Catalana que desemboca al Segre per la dreta. Neix als vessants meridionals de la Serra de Millà, fruit de la unió dels barrancs d'Espinau i Sardina provinents del municipi d'Àger i les Avellanes i Santa Linya. Passa pels pobles de Tartareu, Os de Balaguer, Castelló de Farfanya i Menàrguens on poc després desemboca al Segre.

## Referències

* ↑ «Riu de Farfanya». Gran Enciclopèdia Catalana. Barcelona: Grup Enciclopèdia Catalana.
# Roque Carrión Martínez

Roque Carrión Martínez, conegut com a Icare o Commandant Icare, (Cartagena, 14 de febrer de 1916 - Lanester, 6 de desembre de 1995) fou un militar exiliat espanyol, combatent durant la guerra civil espanyola i militant de la Resistència francesa a Bretanya.

## Biografia

El 1936 fou nomenat oficial de l'exèrcit de l'aire espanyol i lluità en la guerra civil espanyola defensant la Segona República. En acabar la guerra el 1939, va acompanyar la retirada de l'exèrcit republicà a França i fou internat als camps de concentració francesos de Gurs i Argelers fins que es va establir a An Oriant.
Durant l'ocupació alemanya de la Bretanya va treballar en la construcció de la base de submarins d'An Oriant, on hi va constituir una xarxa de sabotatges per a la resistència comunista. Poc després fou descobert i va fugir cap a Plouray, on va formar part del maquis de Ty-Glas amb el sobrenom Icare. El seu grup el 14 de juliol de 1944 es va constituir en la 2a Companyia del batalló Koenig i va lluitar tres setmanes contra els soldats alemanys al bosc de Kergrist-Moëlou, des d'on va alliberar Rostrenen i Pontivy.
Formà part de l'Associació d'Aviadors de la República (ADAR). Després de la guerra va treballar com a camioner i com a taxista. Va morir el 1995, uns mesos després de rebre la Legió d'Honor, i fou enterrat a Lanester.

## Notes

* 1 2 Maitron.

## Fonts

* Notice biographique per Jean-Pierre Besse, al Maitron, dictionnaire biographique, mouvement ouvrier, mouvement social
* Leroux, Roger. Le Morbihan en guerre 1939-1945. Imprimerie de la Manutention, Mayenne: Éd. à compte d'auteur, 1986, p. 672. MorbihanEnGuerre.

## Enllaços externs

* El Batalló Koenig
* Roque Carrión a la llista d'aviadors republicans Arxivat 2012-06-21 a Wayback Machine.
# Alejandro (cançó)

«Alejandro» és el tercer i l'últim senzill del tercer EP The Fame Monster, de la cantant americana Lady Gaga. Va ser estrenat el dia 20 d'abril de 2010.

## Llista de cançons

* Digital download
* «Alejandro» – 4:34
* The Remixes EP
* «Alejandro» (Afrojack Remix) – 4:48
* «Alejandro» (Rusko's Papuseria Remix) – 3:53
* «Alejandro» (Dave Audé Remix) – 7:15
* «Alejandro» (Skrillex Remix) – 5:49
* «Alejandro» (Kim Fai Remix) – 7:20
* «Alejandro» (The Sound of Arrows Remix) – 3:57
* «Alejandro» (Bimbo Jones Remix) – 6:40
* «Alejandro» (Kleerup Remix) – 5:22
* Senzill CD francès
* «Alejandro» (Radio Edit) – 3:58
* «Alejandro» (Dave Audé Radio Remix) – 3:51
* «Alejandro» (Bimbo Jones Radio Edit Remix) – 3:19
* UK CD Single
* «Alejandro» – 4:34
* «Alejandro» (Dave Audé Remix) – 7:15
* UK 7» Vinyl
* «Alejandro» – 4:34
* «Alejandro» (Bimbo Jones Remix) – 6:40
* UK iTunes Bundle
* «Alejandro» – 4:34
* «Alejandro» (Music Video) – 8:44

## Referències

* ↑ «Swedish download single – "Alejandro"». iTunes Sweden, 15-02-2010. [Consulta: 4 març 2010].
* ↑ «Alejandro – Lady Gaga – The Remixes EP». Amazon.com. [Consulta: 9 maig 2010].
* ↑ «Alejandro – Lady Gaga – The Remixes EP». iTunes. [Consulta: 19 maig 2010].
* ↑ «‘Alejandro’ French Single». Amazon.fr, 13-06-2010 [Consulta: 2 juny 2010].
* 1 2 3 «‘Alejandro’ UK release date revealed!». Ladygaga.co.uk, 26-05-2010 [Consulta: 2 juny 2010].
# Novela (TVE)

Novela va ser un espai dramàtic, emès per Televisió Espanyola entre 1962 i 1979. Cada setmana es dramatitzava una novel·la, dividida en cinc episodis de 30 minuts cadascun que s'emetien de dilluns a divendres.
L'espai es va inaugurar amb el títol de Novela del lunes amb la versió televisiva de La casa de la Troya. Des de la temporada 1963-1964 i ja amb periodicitat diària, s'adaptaren novel·les com El fantasma de Canterville (1964), Donetes (1964), Little Dorrit (1965), El príncep i el captaire (1966), Orgull i prejudici (1966), Borís Godunov (1966), Emma (1967), David Copperfield (1969), El comte de Montecristo (1969), Crim i càstig (1970), El pare Goriot (1971) o Bel-Ami (1978).
Pràcticament tots els actors dramàtics de televisió de l'època van passar en un moment o un altre per Novela. Els més assidus van ser Pablo Sanz, Luisa Sala, José María Escuer, Francisco Morán, Estanis González, Nélida Quiroga, Ana María Vidal, Arturo López, José María Caffarel, Tomás Blanco o Elisa Ramírez. També hi intervingueren Pepe Martín, Jesús Puente, José Bódalo, Tina Sainz, Amparo Baró Juan Diego, Berta Riaza, Lola Herrera, María Luisa Merlo, Gemma Cuervo, Paco Valladares, Emilio Gutiérrez Caba, Sancho Gracia, Carlos Larrañaga, Silvia Tortosa, José Manuel Cervino, Elisa Montés, Terele Pávez, Pepe Sancho, Eusebio Poncela, Juan Ribó, Maite Blasco, Modesto Blanch o Fiorella Faltoyano.
Entre els directors que es van posar al capdavant de les diferents adaptacions es troben: Pilar Miró, Pedro Amalio López, Juan Guerrero Zamora, Fernando García de la Vega, Alberto González Vergel, Sergi Schaaf, Ricardo López Aranda, Víctor Ruiz Iriarte o Gustavo Pérez Puig.

## Referències

* ↑ Las otras telenovelas que abrieron camino a 'El secreto de Puente Viejo' Arxivat 2018-05-13 a Wayback Machine., El Español, 2 de febrer de 2015
* ↑ Ricardo López Aranda
* ↑ Un autor modélico para la telecomedia
# Bernat Guillem I de Cerdanya

Bernat Guillem I de Cerdanya i II de Berga (1109 - 1117) fou comte de Cerdanya, Conflent i Berga (1094-1117).

## Orígens familiars

Fill del comte Guillem I de Cerdanya i la seva segona esposa, Sança de Barcelona, filla del comte de Barcelona Ramon Berenguer I.

## Ascens als comtats

Va heretar el comtat de Berga a la mort del seu pare. A la mort del seu germà Guillem va heretar el comtat de Cerdanya.
El 1111, a la mort de Bernat III de Besalú, s'oposà a la integració del comtat de Besalú al comtat de Barcelona, ja que el comtat de la Cerdanya tenia com a feu el de Besalú, Fenollet i el Vallespir. Tot i aquesta oposició, hi renuncià a favor del seu cosí germà i amic Ramon Berenguer III.

## Núpcies

Es casà amb Teresa d'Urgell, filla del comte Ermengol V d'Urgell. D'aquesta unió no tingueren fills.

## Títols i successors

En morir sense successió el comtat de Cerdanya es va integrar al comtat de Barcelona.

## Referències

* ↑ Balaguer, Anna M. Història de la moneda dels comtats catalans. Anna M. Balaguer, 1999, p. 132. ISBN 8472834603.
Bernat Guillem I de Cerdanya Mort: 1118 :
| Títols |||
| Precedit per: Guillem I de Cerdanya (pare) | Comte de Berga (Llista de comtes de Berga) (1094–1118) amb el seu germà Guillem II de Cerdanya (1094-1109) | Succeït per: Ramon Berenguer III de Barcelona (Bernat I Cerdanya mor sense descendència) |
| Precedit per: Guillem II de Cerdanya (germà) | Comte de Cerdanya (Llista de comtes de Cerdanya) Comtat de Cerdanya, Comtat de Conflent (1109–1118) | Succeït per: Ramon Berenguer III de Barcelona (Bernat I Cerdanya mor sense descendència) |